RO
C 255 A/4
Jurnalul Oficial al Uniunii Europene
20.7.2023
Odată recrutați, candidații înscriși pe lista de rezervă vor trebui să își demonstreze aptitudinile și competențele – atât cele generale, cât și cele legate de domeniu – într-una dintre limbile EUIPO.
Prin urmare, este necesar ca principalele aspecte ale selecției să aibă loc în această limbă.
Din motive tehnice și pentru a garanta coerența între teste, instrucțiunile date în timpul testelor, interfața (interfețele) IT pentru administrarea testelor și comunicarea cu supraveghetorii vor fi în limba engleză.
În invitațiile adresate candidaților și pe site-ul EUIPO, se va furniza un link cu traducerea instrucțiunilor și a capturii (capturilor) de ecran relevante a (ale) interfeței (interfețelor) IT în cele cinci limbi ale EUIPO. 4.3.
Etapele concursului 4.3.1.
Candidatura Pentru a-și depune candidatura, candidații trebuie să aibă un cont EPSO.
Candidații care nu au încă un cont EPSO vor trebui își să creeze unul.
Se poate crea un singur cont pentru toate candidaturile EPSO ale unui candidat.
Candidații trebuie să își depună candidatura online pe site-ul EPSO (4) până la 29 august 2023 ora 12.00 (după-amiaza), ora Europei Centrale.
Prin validarea formularului de candidatură, candidații declară pe propria răspundere că îndeplinesc toate condițiile menționate în secțiunea „Sunt eligibil?”.
Odată ce și-au validat formularul de candidatură, candidații nu își vor mai putea modifica datele deja introduse.
Este responsabilitatea candidaților să se asigure că au completat și validat actul de candidatură în termenul prevăzut.
Candidaților li se cere să încarce – în contul EPSO – copii scanate ale documentelor justificative care susțin declarațiile făcute în formularul de candidatură până la 2 octombrie 2023 ora 12.00 (după-amiaza), ora Europei Centrale.
4.3.2.
Testare Toți candidații care au validat formularul de candidatură în termenul prevăzut în prezentul anunț vor fi invitați să susțină o serie de teste.
(a) Teste de raționament Testele privind capacitatea de raționament a candidaților vor fi organizate după cum urmează:
Limbă
Întrebări
Durată
Punctaj minim obligatoriu
Raționament verbal
Limba 1
20 de întrebări
35 de minute
10/20
Raționament numeric
Limba 1
10 întrebări
20 de minute
Raționament abstract
Limba 1
10 întrebări
10 minute
Raționament numeric și abstract combinate: 10/20
Test
Pentru a reuși la testele de raționament, candidații trebuie să obțină atât un punctaj minim obligatoriu de 10/20 la testul de raționament verbal, cât și un punctaj combinat de cel puțin 10/20 la testele de raționament numeric și abstract.
Aceste teste au ca scop selecția candidaților cu o capacitate de raționament suficientă.
Aceste teste sunt eliminatorii, ceea ce înseamnă că, deși candidații trebuie să obțină punctajele minime obligatorii pentru a rămâne în concurs, punctajele obținute nu vor fi luate în considerare la calculul punctajului global final (a se vedea secțiunea 4.3.3).
În cazul candidaților care nu obțin punctajul minim obligatoriu la testele de raționament, nu se corectează celelalte teste (testul cu variante multiple de răspuns în domeniu și studiul de caz) și nu li se notifică aceste rezultate.
(4)
https://epso.europa.eu/ro/job-opportunities/open-for-application